hotchpotch/miracl-hf-unified huggingface dataset:
โรงเรียนเชียงยืนพิทยาคม
โรงเรียนเชียงยืนพิทยาคม เป็นโรงเรียนประจำอำเภอเชียงยืน จังหวัดมหาสารคาม เดิมชื่อว่าโรงเรียนสารคามพิทยาคม (สาขาอำเภอเชียงยืน) ปัจจุบันเปิดสอนในช่วงชั้นมัธยมศึกษาตอนต้นและตอนปลาย ภายใต้สังกัดสำนักงานเขตพื้นที่การศึกษามัธยมศึกษา เขต 26 สำนักงานคณะกรรมการการศึกษาขั้นพื้นฐาน กระทรวงศึกษาธิการ สหวิทยาเขต สะดืออิสาน
โรงเรียนเชียงยืนพิทยาคม ตั้งขึ้นเมื่อวันที่ 17 พฤษภาคม 2516 มีชื่อชั่วคราวว่า โรงเรียนสารคามพิทยาคม (สาขาอำเภอเชียงยืน) โดยอาศัยโรงเรียนบ้านเชียงยืน (เชียงยืนวิทยา) เป็นสถานที่ชั่วคราวมี นายบุญเพ็ง คำแท่ง รักษาการในตำแหน่งครูใหญ่ ปีการศึกษา 2516 เปิดทำการสอนมัธยมศึกษาปีที่ 1 จำนวน 2 ห้องเรียน
เมื่อวันที่ 28 มิถุนายน 2517 กระทรวงศึกษาธิการ โดย นายอภัย จันทวิมล รัฐมนตรีว่าการกระทรวงศึกษาธิการ ลงชื่อในประกาศแต่งตั้งเมื่อวันที่ 22 พฤษภาคม 2517 ให้โรงเรียนนี้มีชื่อว่า "โรงเรียนเชียงยืนพิทยาคม" โดยมี นายสำเริง วรรณศรี ปฏิบัติหน้าที่เป็นครูใหญ่
วันที่ 1 พฤษภาคม 2518 ได้ย้ายสถานที่มาตั้งอยู่ในที่ดินราชพัสดุซึ่งเป็นที่ตั้งในปัจจุบัน
ในปีการศึกษา 2519 ถึง 2524 โรงเรียนได้รับงบประมาณสร้างอาคารเรียนถาวร หลังที่ 1 2 3 และ 4 และในปีการศึกษา 2543 โรงเรียนได้รับงบประมาณจากกรมสามัญศึกษาก่อสร้างอาคารหอประชุม โรงอาหาร
วันที่ 13 พฤษภาคม 2545 สำนักงานคณะกรรมการวัฒนธรรมแห่งชาติ ได้อนุมัติการจัดตั้ง"สมาคมศิษย์เก่าเชียงยืนพิทยาคม" อีก 1 สมาคม
ปี 2546 ได้รับคัดเลือกเป็นโรงเรียนในฝัน และได้รับคัดเลือกเป็นโรงเรียนเร่งสู่ฝัน ในปี พ.ศ. 2547 จึงได้รับการประเมินรับรอง จากกระทรวงศึกษาธิการ เป็นโรงเรียนต้นแบบโรงเรียนในฝันตามโครงการหนึ่งอำเภอหนึ่งโรงเรียนในฝันในปีถัดมา
ปี 2551 เป็นโรงเรียนต้นแบบการใช้หลักสูตรแกนกลางการศึกษาขั้นพื้นฐาน
และได้รับการคัดเลือกจากสำนักงานคณะกรรมการการศึกษาขั้นพื้นฐาน ให้ร่วมโครงการ UNIT NET โดยการร่วมมือของจุฬาลงกรณ์มหาวิทยาลัย และมหาวิทยาลัยขอนแก่น เชื่อมต่อสัญญาณอินเทอร์เน็ต ความเร็วสูงสุด 100 MB มาที่โรงเรียนเชียงยืนพิทยาคม เพื่อรองรับการใช้บริการของนักเรียนและชุมชน
ในปีการศึกษา 2556 ได้เข้าร่วมโครงการห้องเรียนพิเศษวิทยาศาสตร์ สำหรับพัฒนาและส่งเสริมผู้ที่มีความสามารถพิเศษทางวิทยาศาสตร์ คณิตศาสตร์และเทคโนโลยี ระดับชั้นมัธยมศึกษาตอนต้น ตามแนวทาง สสวท. และ สอวน. และได้รับการคัดเลือกจากสำนักงานคณะกรรมการการศึกษาขั้นพื้นฐาน ให้เป็นโรงเรียนต้นแบบในฝันพัฒนาสู่มาตรฐานสากล อีกทั้งในวันที่ 14 กุมภาพันธ์ 2556 โรงเรียนได้รับความอนุเคราะห์จากผู้ปกครอง นักเรียน และครู สมาคมศิษย์เก่า สมาคมผู้ปกครองและครูโรงเรียนเชียงยืนพิทยาคม ร่วมกันจัดผ้าป่าในงานครบรอบ 40 ปี ของโรงเรียนเชียงยืนพิทยาคม เพื่อจัดสร้างหอประชุมอิสานอาเซียนประกอบด้วยอาคารเรียนถาวร 4 หลัง อาคารหอประชุม โรงอาหาร อนุสาวรีย์รัชกาลที่ 5 สนามฟุตบอล สนามบาสเกตบอล สนามตะกร้อ ศูนย์ศิลปะวัฒนธรรมไทย ศูนย์ ICT สวนป่าและศาลาปฏิบัติธรรม
โรงเรียนเชียงยืนพิทยาคมเปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่าง ๆ รวมแปดกลุ่ม คือ
เว็บไซต์โรงเรียนเชียงยืนพิทยาคม
ทหารกล้ากรุงศรีอยุธยา
ทหารกล้ากรุงศรีอยุธยา เป็นละครโทรทัศน์แนวพีเรียด-ดราม่า บทประพันธ์และบทโทรทัศน์ หม่อมหลวงนรานุกูล ชุมพล กำกับการแสดงโดย หม่อมหลวงนรานุกูล ชุมพล ผลิตโดย บริษัท ราชหัตถ์ จำกัด, บริษัท จักรตรี เอ็นเตอร์เทนเมนท์ จำกัด ออกอากาศทุกวันพุธ-พฤหัสบดี เวลา 20.20 - 21.20 น. ทาง สถานีวิทยุโทรทัศน์กองทัพบกช่อง 5 นำแสดงโดยนักแสดงชั้นนำอีกมากมายเช่นวินัย ไกรบุตร ญดา โชติชูตระกูล(โอ๋ ญดา) สายธาร นิยมการณ์(ต่าย)และดารานักแสดงสังกัดจักรตรีอีกมากเช่นศิรประภา พุทธลา เริ่มตอนแรกวันที่ 29 พฤศจิกายน พ.ศ. 2560–3 มกราคม พ.ศ. 2561 ทหารกล้ากรุงศรีอยุธยา ภาค๒ จะเริ่มถ่ายทำในปี2561สามารถค้นหาหนังสือนวนิยายทหารกล้ากรุงศรีอยุธยา ได้ที่หอสมุดแห่งชาติ ISBN 974-9531-67-1 หรือตามห้องสมุดสถาบันการศึกษามหาวิทยาลัยทั่วประเทศ]
สึเกเม็ง
สึเกเม็ง () คือราเม็งประเภทหนึ่งซึ่งจะแยกเส้นกับซุปออกไว้คนละชาม เวลารับประทานก็คีบเส้นไปจุ่มในถ้วยซุป สึเกเม็งบางประเภทก็ใช้เส้นโซบะหรือเส้นอูดงแทนเส้นราเม็ง บางครั้งมักมีการวางวัตถุดิบอย่างแผ่นสาหร่าย, ไข่ฝอย ไว้บนเส้น ซุปของสึเกเม็งเป็นซุปที่เคี่ยวด้วยเวลานานจึงมีความเข้มข้นมากกว่าซุปของราเม็ง สึเกเม็งถือกำเนิดขึ้นใน พ.ศ. 2504 โดยนายคาซูโอะ ยามางิชิ เจ้าของร้านอาหารนามว่า "ไดโชเก็ง" ในกรุงโตเกียว ก่อนที่เมนูนี้จะแพร่หลายในโตเกียวและทั่วทั้งประเทศญี่ปุ่น ปัจจุบันร้านไดโชเก็งมีสาขามากกว่าร้อยแห่งในประเทศญี่ปุ่น ถือเป็นร้านต้นตำรับของสึเกเม็ง
โรงเรียนมัธยมยางสีสุราช
โรงเรียนมัธยมยางสีสุราช เป็นโรงเรียนมัธยมศึกษาประจำอำเภอยางสีสุราช จังหวัดมหาสารคาม สังกัดสำนักงานเขตพื้นที่การศึกษามัธยมศึกษาเขต 26 กรมสามัญศึกษา กระทรวงศึกษาธิการ เดิมเป็นโรงเรียนสาขาของโรงเรียนนาเชือกพิทยาสรรค์ ตั้งอยู่บริเวณกิโลเมตรที่ 2 ถนนยางสีสุราช – นาดูน ตำบลบ้านกู่ อำเภอยางสีสุราช จังหวัดมหาสารคาม ปัจจุบันเปิดสอนในช่วงชั้นมัธยมศึกษาตอนต้นและตอนปลาย ภายใต้สังกัดสำนักงานเขตพื้นที่การศึกษามัธยมศึกษา เขต 26 กระทรวงศึกษาธิการ สหวิทยาเขต สารคามใต้
โรงเรียนมัธยมยางสีสุราช สังกัดสำนักงานเขตพื้นที่การศึกษามัธยมศึกษา เขต 26 ได้รับอนุมัติจัดตั้งเมื่อวันที่ 30 เมษายน 2539 โดยยกฐานะจากโรงเรียนสาขาของโรงเรียนนาเชือกพิทยาสรรค์ เปิดทำการเรียนการสอนครั้งแรก ในปีการศึกษา 2539 อาศัยอาคารเรียนชั่วคราวที่ศาลาเอนกประสงค์บ้านหนองกอก หมู่ที่ 3 ตำบลยางสีสุราช อำเภอยางสีสุราช จังหวัดมหาสารคาม มีครูอาจารย์จากโรงเรียนนาเชือกพิทยาสรรค์มาช่วยปฏิบัติการสอน
พ.ศ. 2536 ได้รับมอบที่ดินป่าสาธารณะประโยชน์จากสภาตำบลบ้านกู่ ให้เป็นสถานที่จัดตั้งโรงเรียน จำนวน 80 ไร่ ซึ่งเป็นพื้นที่ในการจัดตั้งโรงเรียนในปัจจุบัน
พ.ศ. 2537 ได้รับความอนุเคราะห์จากสโมสรไลออนส์รัตนโกสินทร์ และสโมสรไลออนส์โอซากา มิยาโกจิ ประเทศญี่ปุ่น ก่อสร้างอาคารชั่วคราว โดยใช้แรงงานจากชุมชน และได้รับการสนับสนุนอาคารร่วมใจพัฒนารวมทั้งวัสดุอุปกรณ์ จากการกีฬาแห่งประเทศไทย การบินไทย คุณสุวรรณ การภูธรและ ดร.วิลัดดา เตชะเวช
ปัจจุบันเปิดทำการเรียนการสอน ในระดับมัธยมศึกษา (ม.1 – ม.6)
โรงเรียนมัธญมยางสีสุราช ตั้งอยู่ในที่ดินป่าสาธารณะประโยชน์จากสภาตำบลบ้านกู่ จำนวนพื้นที่ 80 ไร่ มีพระพุทธสีลาวรมุณีสีสุราช เป็นพระพุทธรูปประจำโรงเรียน
ภายในประกอบด้วยอาคารเรียนเบ็ดเสร็จ 1 หลัง อาคารเรียนชั่วคราว 3 หลัง อาคารหอประชุม โรงอาหาร สนามฟุตบอลและสระน้ำ
โรงเรียนมัธยมยางสีสุราชเปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่างๆ รวมแปดกลุ่ม คือ
เว็บไซต์โรงเรียนมัธยมยางสีสุราช
โยฮันน์ เกออร์ก แอลเซอร์
โยฮันน์ เกออร์ก แอลเซอร์ () เป็นกรรมกรชาวเยอรมันที่ได้วางแผนและทำการที่ซับซ้อนในความพยายามลอบสังหารอดอล์ฟ ฮิตเลอร์และผู้นำนาซีระดับชั้นสูงคนอื่นๆ เมื่อวันที่ 8 พฤศจิกายน ค.ศ. 1939 ที่บือร์เกอร์แบรวเคลเลอร์ (Bürgerbräukeller) ในเมืองมิวนิก ระเบิดเวลาที่แอลเซอร์ทำขึ้นและได้เอาไปวางไว้ใกล้กับแท่นเวทีกล่าวสุนทรพจน์นั้นได้ล้มเหลวในการสังหารฮิตเลอร์ ที่เหลือก่อนหน้านี้เหนือความคาดไว้ แต่ได้สังหารไป 8 คนและมีผู้ได้รับบาดเจ็บไปมากกว่า 62 คน แอลเซอร์ถูกจับกุมและกลายเป็นนักโทษมานานกว่า 5 ปี จนกระทั่งถูกประหารชีวิตในค่ายกักกันดาเคา
ไฮนซ์ บรันดท์
นายพลตรี ไฮนซ์ บรันดท์ (; 11 มีนาคม ค.ศ. 1907 – 21 กรกฏาคม ค.ศ. 1944) เป็นเจ้าหน้าที่นายทหารในช่วงสงครามโลกครั้งที่สอง ได้ทำหน้าที่เป็นผู้ช่วยนายพลอดอล์ฟ Heusinger,หัวหน้าของหน่วยปฏิบัติการของนายพล เขาอาจจะได้รับการกล่าวว่า เขาได้ช่วยชีวิตอดอล์ฟ ฮิตเลอร์อย่างไม่ได้ตั้งใจ,โดยได้ใช้เท้าย้ายกระเป๋าที่ใส่ระเบิดที่ถูกวางเอาไว้โดยเคลาส์ ฟอน ชเตาฟ์เฟนแบร์กให้ไปอยู่หลังขาโต๊ะประชุมในเหตุการณ์แผนลับ 20 กรกฎาคม ทำให้ฮิตเลอร์นั้นรอดชีวิตจากระเบิด แต่ตัวเขากลับเสียชีวิตลงจากแรงระเบิดพร้อมกับเสียขาไป
คาร์ล โบเดนชัทซ์
คาร์ล ไฮน์ริช โบเดนชัทซ์ (; 10 ธันวาคม ค.ศ. 1890 – 25 สิงหาคม ค.ศ. 1979)เป็นนายพลเยอรมันที่ทำหน้าที่เป็นนายทหารคนสนิทของมันเฟรด ฟอน ริชโธเฟินในสงครามโลกครั้งที่หนึ่ง และเป็นผู้ประสานงานระหว่างแฮร์มันน์ เกอริงกับอดอล์ฟ ฮิตเลอร์ในสงครามโลกครั้งที่สอง
มังกรหยก ตอน ศึกเทพอภินิหารเจ้าอินทรีย์
มังกรหยก ตอน ศึกเทพอภินิหารเจ้าอินทรี (อังกฤษ:The Romance Of The Condor Heroes) เป็นละครโทรทัศน์ที่อิงเรื่องราวมาจากวรรณกรรมชิ้นเอกของจีนเรื่อง มังกรหยก ภาค 1 และภาค 2 ของกิมย้ง นำแสดงโดย เฉิน เสี่ยว, เฉิน เหยียนซี ออกอากาศทางช่อง 7 ออกอากาศทุกวันจันทร์ -พุธ เวลา 09.30 -11.30 น.
เรื่องราวเริ่มต้นด้วยการฆ่าล้างตระกูลเล็ก โดยลี้มกโช้ว จนกระทั่งไปเจอกับเอี้ยก้วยในวัยเด็ก จนเอี้ยก้วยได้ไปเป็นศิษย์ก๊วยเจ๋งที่เกาะดอกท้อ แต่โดนกลั่นแกล้งประจำ ต่อมาก๊วยเจ๋งฝากให้เป็นศิษย์สำนักช้วนจินก่า แต่ก็โดนอาจารย์กับศิษย์ดุด่ากลั่นแกล้งต่างๆนานา จนได้มาพบกับยายซุนและเซียวเล่งนึ่ง ที่สำนักสุสานโบราณ เอี้ยก้วยกราบเซียวเล้งนึ่งเป็นอาจารย์ ทั้งสองได้ฟันฝ่าอุปสรรคมากมายจนสุดท้าย ทั้งสองก็ครองรักกันอย่างมีความสุข
ไอโฟน 8
ซิลิคอน
ไอโฟน 8 และไอโฟน 8 พลัส เป็นสมาร์ตโฟนที่ออกแบบและพัฒนาโดยบริษัทแอปเปิล ที่เปิดตัวเมื่อวันที่ 12 กันยายน 2560 พร้อมกับ ไอโฟน X ไอโฟนรุ่นระดับสูงกว่า ณ หอประชุมสตีฟ จ็อบส์ ภายในแอปเปิลปาร์ค สำนักงานใหญ่แห่งใหม่ของบริษัทแอปเปิล โดยนายทิม คุก ประธานบริหารของบริษัทแอปเปิล และกำหนดวางจำหน่ายครั้งแรกในวันที่ 22 กันยายน 2560 สำหรับประเทศไทยวางจำหน่ายในวันที่ 3 พฤศจิกายนปีเดียวกัน
จักรพรรดิเซโน
จักรพรรดิเซโน (,425–9 เมษายน 491) เป็นจักรพรรดิไบแซนไทน์ตั้งแต่ ค.ศ. 474 ถึง ค.ศ. 475 และอีกครั้งตั้งแต่ ค.ศ. 476 ถึง ค.ศ. 491 โดยรัชสมัยของพระองค์ตรงกับช่วงที่จักรวรรดิโรมันตะวันตกล่มสลายลงในรัชสมัยจักรพรรดิโรมุลุส เอากุสตุส เมื่อ ค.ศ. 476
รัฐชัฟเฮาเซิน
รัฐชัฟเฮาเซิน () เป็นรัฐในประเทศสวิตเซอร์แลนด์ ตั้งอยู่บริเวณตอนเหนือของประเทศติดกับพรมแดนประเทศเยอรมนี มีเมืองศูนย์กลางอยู่ที่นครชัฟเฮาเซิน รัฐชัฟเฮาเซินในสมัยกลางมีสถานะเป็นนครรัฐ ตามเอกสารพบว่ารัฐชัฟเฮาเซินเริ่มใช้เงินเหรียญเป็นของตนเองตั้งแต่ปี ค.ศ. 1045 ซึ่งในขณะนั้นดินแดนในแถบนี้มีชื่อเรียกว่า "วิลลาสกัฟฮูซูน" ("Villa Scafhusun") ต่อมาในปี ค.ศ. 1049 เคานต์เอเบอร์ฮาร์ด ฟอน เนลเลินบูร์ก ได้สร้างอารามเบเนนิกต์ขึ้นซึ่งนำไปสู่วิถีชุมชนที่พัฒนาขึ้นจนมีอิสรภาพเป็นของตนเองในปี ค.ศ. 1190 จนกระทั่งในปี ค.ศ. 1330 รัฐแห่งนี้ก็สูญเสียดินแดนทั้งหมดและอิสรภาพแก่ราชวงศ์ฮับส์บูร์ก อย่างไรก็ตาม ในปี ค.ศ. 1418 ได้ใช้เงินซื้ออิสรภาพของตนเองมาจากฮับส์บูร์ก และประกาศตนเป็นพันธมิตรของสมาพันธรัฐสวิสในปี ค.ศ. 1454 และในปี ค.ศ. 1501 ก็ได้เข้าร่วมสมาพันธรัฐสวิสอย่างเป็นทางการ ถือเป็นรัฐที่เข้าร่วมสมาพันธ์เป็นลำดับที่ 12 ประชากรร้อยละ 88 พูดภาษาเยอรมัน
รัฐชัฟเฮาเซินตั้งอยู่ในเขตเศรษฐกิจซือริช ภาคเศรษฐกิจหลักของรัฐชัฟเฮาเซินคือภาคอุตสาหกรรม ภาคอุตสาหกรรมหลักได้แก่ เครื่องจักรกล, โลหะภัณฑ์ และอัญมณี ภาคอุตสาหกรรมรองได้แก่ สิ่งทอ, สินค้าหนัง, แก้ว, ซีเมนต์, กระดาษ และเคมีภัณฑ์
โรงเรียนชื่นชมพิทยาคาร
โรงเรียนชื่นชมพิทยาคาร เป็นโรงเรียนมัธยมศึกษาประจำอำเภอชื่นชม จังหวัดมหาสารคาม เดิมเป็นโรงเรียนประจำตำบลชื่นชม ต่อมาได้ยกฐานะเป็นอำเภอชื่นชม จึงได้กลายเป็นโรงเรียนประจำอำเภอชื่นชม เมื่อวันที่ 8 กันยายน พ.ศ.2550 ปัจจุบันเปิดสอนในช่วงชั้นมัธยมศึกษาตอนต้นและตอนปลาย ภายใต้สังกัดสำนักงานเขตพื้นที่การศึกษามัธยมศึกษา เขต 26 กระทรวงศึกษาธิการ สหวิทยาเขต สะดืออิสาน
โรงเรียนชื่นชมพิทยาคาร ตั้งขึ้นเมื่อวันที่ 22 มีนาคม พ.ศ. 2520 ตามประกาศของกระทรวงศึกษาธิการ เป็นโรงเรียนมัธยม ประจำตำบล ในปีการศึกษาแรกคือปีพ.ศ. 2520 ได้รับอนุมัติให้เปิดสอน 2 ห้องเรียน ในระดับชั้นมัธยมศึกษาปีที่ 1 ในเนื้อที่ 52 ไร่ 1 งาน เมื่อวันที่ 28 พฤษภาคม 2520 โดยมีนายวิศิษฏ์ หิรัณยโกวิท เป็นผู้บริหารคนแรก
ปัจจุบันมีการเปิดการเรียนการสอนตั้งแต่ระดับมัธยมศึกษาปีที่ 1 - 6 
โรงเรียชื่นชมพิทยาคาร ได้เข้าเป็นศูนย์วัฒนธรรมในสถานศึกษาแห่งเดียวของอำเภอชื่นชและเป็นโรงเรียนในฝัน ตามโครงการ 1 อำเภอ 1 โรงเรียนในฝันม
โรงเรียนชื่นชมพิทยาคาร ตั้งขึ้นในที่ดินสาธารณประโยชน์ บ้านหนองหว้า ตำบลชื่นชม อำเภอชื่นชม จังหวัดมหาสารคาม ในเนื่อที่ 52 ไร่ 1 งาน
ภายในประกอบด้วยอาคารเรียนถาวร 3 หลัง อาคารเอนกประสงค์ 3 หลัง อาคารหอประชุม โรงอาหาร สนามฟุตบอล สนามวอลเลย์บอลและสนามบาสเกตบอล
โรงเรียนชื่นชมพิทยาคารเปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่างๆ รวมแปดกลุ่ม คือ
เว็บไซต์โรงเรียนชื่นชมพิทยาคาร
ธเนตร พุทโท
ร้อยโท ธเนตร พุทโท (5 มกราคม พ.ศ. 2531 – 14 กันยายน พ.ศ. 2560) เป็นหัวหน้าชุดเฉพาะกิจกรมทหารพรานที่ 47 ผู้เสียชีวิตจากการปฏิบัติหน้าที่ เนื่องด้วยความไม่สงบในชายแดนภาคใต้ของประเทศไทย
เรื่องราวของธเนตรได้รับการเผยแพร่ผ่านสังคมออนไลน์ โดยเป็นภาพบิดาของเขาที่มีอาการเศร้าโศก ในขณะที่บุตรชายของธเนตรได้ส่งข้อความปลอบใจ และมีผู้ร่วมให้กำลังใจเป็นจำนวนมาก
ในอดีตธเนตรเคยเป็นนักศึกษาช่างที่ค่อนข้างเกเร แต่แล้วชีวิตของเขาได้เปลี่ยนไปเมื่อเขาสมัครเป็นทหารเรือขณะอายุ 21 ปี ครั้นเมื่อปลดประจำการ จึงได้สอบเป็นอาสาสมัครทหารพรานที่จังหวัดยะลาเมื่อวันที่ 8 กุมภาพันธ์ พ.ศ. 2555 เนื่องจากมีความคิดที่จะช่วยเหลือชาวบ้าน โดยประจำการที่จังหวัดยะลาเกือบ 10 ปี แม้แต่ช่วงเวลาพัก 15 วัน เขาก็จะทำหน้าที่เป็นอาสามัครร่วมกับมูลนิธิต่าง ๆ
ธเนตร ได้รับการกล่าวว่าเป็นผู้ชอบช่วยเหลือผู้อื่น รวมถึงสุนัขและแมว ตลอดจนเป็นอาสาสมัครกู้ภัยของมูลนิธิป่อเต็กตึ๊ง ก่อนที่จะสมัครเป็นทหารในเวลาต่อมา
ธเนตร พุทโท เป็นบุตรของนายพีรภัทร พุทโท กับนางศรีอัมพร บุญเพชร รวมถึงมีน้องสาวอีก 1 คน
นอกจากนี้ ธเนตรยังมีบุตรชาย 1 คนคือเด็กชายธนดล พุทโท หรือตังโอ๋ ซึ่งมีความต้องการที่จะเป็นทหารเช่นเดียวกับบิดาของตน
วันที่ 14 กันยายน พ.ศ. 2560 ได้เกิดเหตุระเบิดซ้ำซ้อนที่อำเภอยะหา จังหวัดยะลา แรงระเบิดส่งผลให้เจ้าหน้าที่ได้รับบาดเจ็บจำนวนหลายหลาย โดยธเนตรบาดเจ็บสาหัส และรับการนำตัวส่งโรงพยาบาล แต่แล้วเขาได้เสียชีวิต เช่นเดียวกับดาบตำรวจ อนิรุทธ จันทะวงษ์ ที่ประสบภัยจากเหตุระเบิดเดียวกัน
ซึ่งจากการตรวจสอบโดยเจ้าหน้าที่ พบว่าเป็นระเบิดแสวงเครื่อง
ภายหลังจากการเสียชีวิต ร่างของธเนตรได้รับการเคลื่อนย้ายโดยเครื่องบินซี-130 เฮอร์คิวลิส เพื่อมาทำพิธีที่จังหวัดนครสวรรค์ซึ่งเป็นภูมิลำเนาเดิม โดยมีกองทหารเกียรติยศตั้งแถวรับ อีกทั้งได้รับพระราชทานพวงมาลาหลวงจากสมเด็จพระเจ้าอยู่หัวมหาวชิราลงกรณ บดินทรเทพยวรางกูร และพระบรมวงศานุวงศ์
จากกรณีเสียชีวิตดังกล่าว ทางกองทัพบกไทยได้ทำการมอบเงินช่วยเหลือแก่ครอบครัวเบื้องต้นประมาณ 2.6 ล้านบาท รวมทั้งปูนบำเหน็จเลื่อนขั้นเงินเดือนเป็นกรณีพิเศษ 7 ขั้น และธเนตรได้รับพระราชทานเลื่อนยศจากสิบตรี เป็นร้อยโท ตลอดจนมีพระราชทานกระเช้าสิ่งของ จากสมเด็จพระเจ้าอยู่หัวมหาวชิราลงกรณ บดินทรเทพยวรางกูร ทั้งทรงแสดงความเสียใจต่อครอบครัว
ไอโฟน เอสอี
ไอโฟน เอสอี (iPhone SE) เป็นสมาร์ตโฟนที่ออกแบบและผลิตโดยบริษัท แอปเปิล ไอโฟนรุ่นนี้เปิดตัว
เมื่อวันที่ 21 มีนาคม 2559 ที่สำนักงานใหญ่บริษัทแอปเปิล และวางจำหน่ายครั้งแรกในวันที่ 31 มีนาคม 2559 สำหรับประเทศไทยวางจำหน่ายครั้งแรกเมื่อวันที่ 11 พฤษภาคม 2559 
ไอโฟน เอสอี นี้พัฒนาต่อยอดจาก ไอโฟน 5เอส โดยยังคงขนาดหน้าจอ 4 นิ้ว และมีรูปลักษณ์เหมือนกับ ไอโฟน 5เอส เกือบทั้งหมด แต่เลือกใช้ชิ้นส่วนฮาร์ดแวร์ภายในรุ่นใหม่จาก ไอโฟน 6เอส นั้นรวมไปถึงโปรเซสเซอร์, กล้องหลัง และอื่นๆ รองรับฟีเจอร์ใน ไอโอเอส 10 เช่น แอปเปิลเพย์ และไลฟ์โฟโต้ อีกทั้งรุ่นนี้ยังมีสีใหม่คือ สีโรสโกลด์ นอกเหนือจากสีมาตรฐานคือ สีสเปซเกรย์, สีเงิน และสีทอง ไอโฟนรุ่นนี้มีการวางจำหน่ายอีกครั้ง มีตัวเลือกความจุใหม่เมื่อวันที่ 24 มีนาคม 2560
ไอโฟน 3จีเอส
ไอโฟน 3จีเอส (iPhone 3GS) เป็นสมาร์ตโฟนที่ออกแบบและจัดจำหน่ายโดย บริษัทแอปเปิล ไอโฟนรุ่นนี้ถือเป็นรุ่นที่ 3 ของไอโฟน พัฒนาต่อยอดจาก ไอโฟน 3จี เปิดตัวเมื่อวันที่ 8 มิถุนายน 2552 ในงาน WWDC 2009 จัดขึ้นที่ศูนย์ประชุม Moscone Center เมืองซานฟรานซิสโก ไอโฟนรุ่นนี้ตอนแรก แอปเปิลใช้ชื่อภาษาอังกฤษว่า "iPhone 3G S" ต่อมาเปลี่ยนเป็น "iPhone 3GS" จนมาถึงทุกวันนี้ สำหรับประเทศไทยเปิดตัวครั้งแรกวันที่ 3 สิงหาคม 2552
ชื่อเรียกต่อท้ายไอโฟนรุ่นนี้นั้น “3GS” ตัวอักษร “S” ย่อมาจาก Speed หรือความเร็ว นอกจากการปรับปรุงประสิทธิภาพให้มากขึ้นแล้ว ยังปรับปรุงกล้องเป็น 3 เมกะพิกเซล พร้อมกับคุณสมบัติถ่ายวิดีโอความละเอียดสูง
ขึ้น, voice control, รองรับ 7.2 Mbit/s HSDPA
คเนเมตเนเฟอร์เฮตเจตที่ 2
คเนเมตเนเฟอร์เฮตเจตที่ 2 เวเรต เป็นพระราชินีอียิปต์โบราณของราชวงศ์ที่ 12 เป็นพระมเหสีของฟาโรห์เซนุสเรตที่ 3
พระองค์เป็นหนึ่งในสี่คนของฟาโรห์เซนุสเรตที่ 3 และอีกสามพระองค์คือ พระนางเมเรตเซเกอร์, พระนางเนเฟอร์ทีนุท และ (อาจจะ) พระนางซิตทัตฮัตฮอร์ยูเนต พระนามของพระองค์ยังเป็นพระนามพระราชินีที่ใช้คือ คเนเมตเนเฟอร์เฮตเจต มีความหมายว่า "การรวมกันกับมงกุฎขาว" (ตอนนี้ตั้งอยู่ในพิพิธภัณฑ์บริติชและในพิพิธภัณฑ์อียิปต์ พระองค์ถูกฝังอยู่ในพีระมิดในดาห์ชูร์ ซึ่งมีการค้นพบเครื่องประดับที่เธอ ค้นพบเมื่อปีพ.ศ. 2537
เนเฟอร์ทีนุท
เนเฟอร์ทีนุท เป็นพระราชินีแห่งอียิปต์โบราณของราชวงศ์สิบสอง พระองค์น่าจะเป็นพระมเหสีของฟาโรห์เซนุสเรตที่ 3
พระนางเนเฟอร์ทีนุท เป็นพระมเหสีของฟาโรห์เซนุสเรตที่ 3 ซึ่งมาจากสมาชิกคนหนึ่งของชนชั้นสูง (iryt-pat) และทรัพย์สินของพระองค์ที่รู้จักเพียงอย่างเดียวคือโลงศพหินของพระองค์และเศษรูปสลักที่มาจากเทวสถานที่พบถัดจากพิรามิดของพระองค์ ซึ่งเป็นส่วนหนึ่งของพิรามิดที่ซับซ้อนของฟาโรห์เซนุสเรตที่ 3 ที่ดาห์ชูร์
คเนเมคเนเฟอร์เฮตเจตที่ 3
คเนเมคเนเฟอร์เฮตเจตที่ 3 เป็นพระราชินีแห่งอียิปต์โบราณ พระองค์เป็นพระมเหสีของฟาโรห์อเมเนมเฮตที่ 3 แห่งราชวงศ์ที่สิบสอง และพระศพฝังอยู่ในพิรามิดของฟาโรห์อเมเนมเฮตที่ 3 ที่ดาห์ชูร์ พระนามของพระองค์เป็นที่รู้จักกันเพียงอย่างเดียวจากวัตถุหนึ่ง ซึ่งเป็นเรือที่พบในที่ฝังศพของพระองค์ พระศพของพระองค์ถูกฝังอยู่ในโลงศพหินที่ได้รับตกแต่งอย่างงดงาม แต่ไม่ได้รับการสลักพระนามเอาไว้
การฝังพระศพของพระองค์ถูกพบและพบเพียงไม่กี่ชิ้นเท่านั้น ซึ่งพบพระศพของพระองค์มีชื่อของพระองค์เป็นชื่อของพระมเหสี "คเนเมคเนเฟอร์เฮตเจต" และเชื่อว่าเรือในพิธีกรรมจากสุสานของพระองค์ไม่มีชื่อที่ถูกต้อง อย่างไรก็ตามนักไอยคุปต์วิทยาล่าสุดได้ให้ความสนใจกับข้อเท็จจริงที่ว่ามันไม่ใช่เรื่องธรรมดาที่จะให้ชื่อของบุคคลและไม่ใช่ชื่อที่เหมาะสมโดยเฉพาะอย่างยิ่งในพิธีกรรมวัตถุในห้องหลุมฝังพระศพ เพราะฉะนั้นชื่อ "คเนเมคเนเฟอร์เฮตเจต" น่าจะเป็นชื่อที่เหมาะสมของพระราชินีพระองค์นี้
มชณต สุวรรณมาศ
มชณต สุวรรณมาศ (เกิด 3 สิงหาคม พ.ศ. 2535) ชื่อเดิม กมลพรรณ สุวรรณมาศ ชื่อเล่น หลิน เป็นนางแบบและนักแสดงหญิงชาวไทย มีผลงานที่สร้างชื่อเสียงคือ เป็นนักแสดงในละครเรื่อง เดอะดรีมเมอร์ คอนโด/บาริสต้า/สถาปนิก
มชณต สุวรรณมาศ เดิมชื่อกมลพรรณ สุวรรณมาศ เกิดเมื่อวันจันทร์ที่ 3 สิงหาคม พ.ศ. 2535 เธอเป็นบุตรคนเดียว สำเร็จการศึกษาระดับมัธยมศึกษาจากโรงเรียนสายน้ำผึ้ง
และปัจจุบันจบการศึกษาแล้วจากมหาวิทยาลัยรังสิต คณะอุตสาหกรรมท่องเที่ยวและการบริการ สาขาการจัดการการท่องเที่ยว เริ่มเป็นนางแบบตั้งแต่ศึกษาอยู่ชั้นมัธยมศึกษาปีที่ 5 โดยอารยา อินทรา เป็นผู้ชักชวนมาถ่าย Lookbook ชุดฤดูร้อน 2554 ของสินค้ายี่ห้อ Theatre จากนั้นก็เริ่มเข้าสู่วงการนางแบบเต็มตัว และเริ่มรับงานเดินแบบ ELLE Fashion Week 2012 หลังจากนั้นเริ่มมีผลงานอื่น ๆ เช่น ถ่ายแบบ เล่นมิวสิกวิดีโอ โดยผลงานการแสดงที่สร้างชื่อเสียงเป็นอันดับแรก คือ เดอะดรีมเมอร์ คอนโด/บาริสต้า/สถาปนิก ในปี 2559 อีกทั้งยังมีผลงานทางภาพยนตร์ได้แก่ภาพยนตร์เรื่อง มิสเตอร์เฮิร์ท มือวางอันดับเจ็บ เล่นร่วมกับซันนี่ สุวรรณเมธานนท์, มารี เบิร์นเนอร์ และพงศธร จงวิลาส ในปี 2560
อาอัต
อาอัต ("พระนามของพระองค์มีความหมายว่า "ผู้ยิ่งใหญ่อันเป็นที่หนึ่ง") เป็นพระราชินีแห่งราชวงศ์ที่สิบสองแก่งอียิปต์โบราณ จากบรรดาพระมเหสีของฟาโรห์อเมเนมเฮตที่ 3 พระนามของพระองค์เป็นที่รู้กันว่านักโบราณคดีสมัยใหม่มีความแน่นอน.
พระศพของพระองค์ถูกฝังอยู่ใกล้พระศพของฟาโรห์อเมเนมเฮตที่ 3 กับเจ้าชายอีกชื่อหนึ่งหายไป ห้องฝังพระศพของพระองค์อยู่ใต้ของพิรามิด กล่องใส่โถคาโนปิกถูกใส่ไว้ในช่องด้านบนทางเข้า
นักโบราณคดีพบประตูเท็จและโต๊ะบูชาพร้อมกับอุปกรณ์ฝังพระศพเพียงไม่กี่ชิ้น เช่น จาน ชามใบหูกวาง 7 ใบ ในรูปแบบของเป็ดสองหัวคทาชิ้นส่วน เครื่องประดับและหนึ่งในโถคาโนปิก ในรายการที่ฝังพระศพของพระราชินีคนอื่น ๆ มีการค้นพบเครื่องประดับบางชิ้นพร้อมกับชิ้นส่วนของหินเล็ก ๆ พระราชินีอาอัตน่าจะมีอายุประมาณ 35 ปี
สร้างฝันเพื่อวันเกียรติยศ
สร้างฝันเพื่อวันเกียรติยศ (อังกฤษ: Vanity Fair) เป็นภาพยนตร์อิงประวัติศาสตร์อังกฤษ ที่ออกฉายในปีค.ศ. 2004 กำกับโดย มีรา แนร์ นำแสดงโดย รีส วิเธอร์สปูน ภาพยนตร์เรื่องนี้มีเค้าโครงมาจากนวนิยายชื่อเดียวกัน
หลังจากเบกกี้เรียนจบจากโรงเรียนกุลสตรีกับเพื่อนสนิท เอมิลี่ ทั้งสองมีฐานะต่างกัน ดังนั้นเมื่อเรียนจบทั้งคู่จึงต้องแยกกันไปมีชีวิตของตัวเอง เอมิลี่นั้นมีคู่หมั้นเป็นหนุ่มหล่อคือ จอร์จ ผู้มีความทะเยอทะยานอยากเป็นชนชั้นสูงด้วยตระกูลของเขานั้นเป็นพ่อค้า ในช่วงแรกเบกกี้ต้องไปทำงานเป็นครูสอนลูกๆ ของขุนนางในชนบท และที่นี่ทำให้เธอได้พบกับหญิงชราผู้มั่งคั่งที่เอ็นดูเธอ และหลานชายนายทหารหนุ่มสุดหล่อ รอว์ดอน แต่หญิงชรากลับไม่ยอมรับเธอเป็นหลานสะใภ้เพราะชาติกำเนิดของเธอ
แต่ในคืนหนึ่งขณะที่สังสรรค์ในงานสังคม มีประกาศว่าข้าศึกมาประชิดเมืองแล้ว พวกหทารจึงต้องออกไปรบ รอว์ดอนก็เช่นเดียวกัน ทิ้งให้เบกกี้ซึ่งมีครรภ์แก่ ช่วงนี้จึงเป็นช่วงที่ยากลำบากของเบกกี้และประชาชนอังกฤษที่ต้องหลบหนีเอาตัวรอด เมื่อสงครามสงบเหล่าทหารและประชาชนเสียชีวิตเป็นจำนวนมาก และเมื่อรอว์ดอนรอดมาก็ทั้งคู่ก็ต้องใช้ชีวิตด้วยความลำบาก
ใครว่าโลกนี้ไม่มีผี
ใครว่าโลกนี้ไม่มีผี (อังกฤษ: Casper) เป็นภาพยนตร์แอคชั่น-แฟนตาซีสัญชาติอเมริกา ที่ออกฉายในปี ค.ศ. 1995 กำกับโดย เบร็ต ซิลเบอร์ลิง นำแสดงโดย คริสติน่า ริกกี้
เมื่อ “คาร์ริแกน คริทเท็นดอน” เจ้าของคฤหาสน์จอมโลภได้ว่าจ้างให้ “ด๊อกเตอร์ เจมส์ ฮาร์วี่ย์” ผู้เชี่ยวชาญเรื่องผีให้มาปราบผีสิงที่อยู่ในบ้านหลังนี้ ซึ่งได้ชักชวน “แคท” ลูกสาวของเขามาด้วย แต่แล้วผีที่เขาเห็นนั้นกลับไม่ใช่ผีร้ายน่ากลัวอย่างที่หลายๆคนเจอมาเพราะเป็นผีน้อยนามว่า “แคสเปอร์” ผู้เป็นมิตรแต่โดดเดี่ยว แคสเปอร์เพียงแค่อยากหาเพื่อน แต่ก็ยังมีภารกิจในการตามหาตัวคุณลุงที่หายไปด้วยเช่นกัน เวลาเดียวกับที่เจ้าของบ้านคนนั้นก็หวังจะเข้าถึงทรัพย์สมบัติของอดีตเจ้าของคฤหาสน์ เอาหละสิทั้งเรื่องผีในบ้านทั้งเรื่องส่วนตัวของผี ทั้งเรื่องของคนในบ้านหลังนี้ โอ๊ยวุ่นวายโกลาหลไปกันหมด งานนี้ไม่รู้คนหรือผีจะร้ายกว่ากัน!!!
นับเฮเทปติ-เคเรด
นับเฮเทปติ-เคเรด เป็นพระราชธิดาของฟาโรห์แห่งอียิปต์โบราณในช่วงราชวงศ์ที่สิบสาม พระองค์เป็นที่รู้กันโดยทั่วไปจากการฝังพระศพที่ดาห์ชูร์ ใกล้กับพีระมิดแห่งฟาโรห์อเมเนมเฮตที่ 3
พระศพของพระองค์ถูกพบในทางตันของทางเดินยาว ประกอบด้วยสองห้องหนึ่งเหนืออื่น ๆ ห้องล่างมีโลงศพและโถคาโนปิกของพระองค์ ในห้องชั้นบนถูกวางไว้หลายสิ่งๆ ในที่ฝังพระศพ
ร่างของพระองค์ถูกบรรจุไว้ในโลงศพไม้ประดับด้วยทองคำที่จารึกไว้ ในโลงศพพบซากศพที่อยู่ภายในมัมมี่โลงโลงศพ ร่างของพระองค์ ประดับด้วยปลอกคอกว้างและแขนและข้อเท้า ถัดจากพระศพพบเครื่องราชอิสริยาภรณ์ของพระราชวงศ์หลายอย่างเช่นหีบและคทา โถคาโนปิก สีขาวประดับด้วยใบไม้สีทองและมีสี่ใบทำจาก ปูนปาสเตอร์
ในห้องเหนือห้องฝังพระศพพบเครื่องของใช้ภาชนะเครื่องปั้นดินเผาหลายอย่าง มีกล่องที่มีเครื่องบูชาและกล่องที่สองยาวพร้อมเครื่องราชอิสริยาภรณ์อีก จนถึงขณะนี้ยังไม่เป็นที่รู้จักนอกสถานที่ฝังพระศพของพระองค์ พระองค์น่าจะเกี่ยวข้องกับฟาโรห์ฮอร์ซึ่งถูกฝังอยู่ข้างๆ พระองค์ พระนามว่า "เคเรด" หมายถึงเด็ก เป็นไปได้ว่าพระมารดาของพระองค์ถูกเรียกว่า "นับเฮเทปติ"
ไชคอฟสกี (ภาพยนตร์)
ไชคอฟสกี () เป็นภาพยนตร์อัตชีวประวัติของสหภาพโซเวียต กำกับโดย Igor Talankin โดย อีนโนเคนตี สโมคตูนอฟสกี ได้ถูกรับเลือกให้รับบทเป็น ปิออตร์ อิลิช ไชคอฟสกี คีตกวีชาวรัสเซีย นอกจากนี้ "ไชคอฟสกี" ยังได้รับการคัดเลือกในฐานะภาพยนตร์ของสหภาพโซเวียตให้เข้าชิงรางวัลสาขาภาพยนตร์ภาษาต่างประเทศยอดเยี่ยม และ สาขาดนตรีประกอบภาพยนตร์ยอดเยี่ยม ในงานประกาศผลรางวัลออสการ์ ครั้งที่ 44 ในปี ค.ศ. 1971
อายา
อายา เป็นพระมเหสีของฟาโรห์แห่งอียิปต์โบราณของราชวงศ์ที่สิบสาม (ระหว่าง 1803 ถึง 1649 ปีก่อนคริสตกาล)
พระองค์เป็นที่รู้จักจากสองแหล่ง พระนางอายาปรากฏบนภาพสลักในวอร์ซบูร์ก จากแหล่งข้อมูลนี้เป็นที่ชัดเจนว่าพระองค์เป็นส่วนหนึ่งของครอบครัวผู้มีอิทธิพลของศาลสูงและมีส่วนเกี่ยวข้องกับอัครมหาเสนาบดีนามว่า อังค์คุ
อังค์คุ
อังค์คุ เป็นอัครมหาเสนาบดีชาวอียิปต์ที่อาศัยอยู่ในราชวงศ์ที่สิบสาม เมื่อประมาณ 1750 ปีก่อนคริสตศักราช
อังค์คุเป็นลูกชายของอัครเสนาบดีนามว่า ซาเมาท์ และมารดามีนามว่า เฮนุทปุ อังค์คุเป็นบิดาของอัครเสนาบดีทั้งสองคนคือ เรสเซนเนบ และ อัยย์เมรู ซึ่งทำหน้าที่เป็นเจ้าหน้าที่ศาลสูง
โรงเรียนมหาชัยพิทยาคาร
โรงเรียนมหาชัยพิทยาคาร เป็นโรงเรียนมัธยมศึกษาแบบสหศึกษา ขนาดกลาง สังกัดสำนักงานเขตพื้นที่การศึกษามัธยมศึกษาเขต 26 กรมสามัญศึกษา กระทรวงศึกษาธิการ ตั้งอยู่ ณ ถนนมหาสารคาม - โกสุมพิสัย ตำบลท่าสองคอน อำเภอเมืองมหาสารคาม จังหวัดมหาสารคาม ปัจจุบันเปิดสอนในช่วงชั้นมัธยมศึกษาตอนต้นและตอนปลาย ภายใต้สังกัดสำนักงานเขตพื้นที่การศึกษามัธยมศึกษา เขต 26 กระทรวงศึกษาธิการ สหวิทยาเขตเจริญราชเดช
โรงเรียนมหาชัยพิทยาคาร ตั้งเมื่อวันที่ 10 เมษายน พ.ศ.2528 ในระยะ 2 ปีการศึกษาแรกได้รับความอนุเคราะห์จากวิทยาลัยครูมหาสารคาม (ปัจจุบันคือ มหาวิทยาลัยราชภัฏมหาสารคาม) ให้ใช้อาคารบานบุรีเป็นอาคารเรียน ต่อมาได้รับบริจาคที่ดินจาก นายจิระศักดิ์ คณาสวัสดิ์ ผู้อำนวยการ วิทยาลัยคณาสวัสดิ์ จำนวน 30 ไร่ อยู่ตรงข้ามสถานีวิทยุกระจายเสียง กรมการรักษาดินแดน เอฟ.เอ็ม.รด.มหาสารคาม แต่เนื่องจาก มีปัญหาเรื่องการโอนกรรมสิทธิ์ที่ดิน จึงต้องหาที่ดินแปลงใหม่ จังหวัดมหาสารคามได้จัดหาที่ดินแปลงใหม่มีเนื้อที่ประมาณ 61 ไร่ 3 งาน อยู่ตรงข้ามสถานีทดลองพืชไร่จังหวัดมหาสารคาม (ปัจจุบันคือ ศูนย์วิจัยและพัฒนาการเกษตรมหาสารคาม) และวัดป่าสันติวันพันชาติ ติดกับสำนักงานพัฒนาและเผยแพร่พลังงานส่วนภูมิภาคจังหวัดมหาสารคาม เป็นสถานที่จัดตั้งโรงเรียน และได้ย้ายออกมาจัดการเรียนการสอนในสถานที่ดังกล่าว เมื่อวันที่ 21 มีนาคม พ.ศ. 2530 จนถึงปัจจุบันโรงเรียนมหาชัยพิทยาคาร มีเนื้อที่ 61 ไร่ 3 งาน ตั้งอยู่ที่ หมู่ที่ 4 ถนนมหาสารคาม - โกสุมพิสัย ตำบลท่าสองคอน อำเภอเมืองมหาสารคาม จังหวัดมหาสารคาม 44000 ตั้งอยู่ตรงข้ามศูนย์วิจัยและพัฒนาการเกษตรมหาสารคาม และวัดป่าสันติวันพันชาติ ติดกับสำนักงานพัฒนาและเผยแพร่พลังงานส่วนภูมิภาคจังหวัดมหาสารคาม
ภายในประกอบด้วยอาคารเรียนถาวร 3 หลัง อาคารเอนกประสงค์ 1 หลัง หอประชุม โรงอาหารและสนามฟุตบอล
โรงเรียนมหาชัยพิทยาคารเปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่างๆ รวมแปดกลุ่ม คือ
เว็บไซต์โรงเรียนมหาชัยพิทยาคาร
อูเฮติบู เฟนดิ
อูเฮติบู เฟนดิ เป็นเจ้าหญิงอียิปต์โบราณแห่งราชวงศ์สิบสาม พระองค์เป็นพระราชธิดาของฟาโรห์เซเบคโฮเตปที่ 3 และพระราชินีเนนิ อูเฮติบู เฟนดิเป็นที่รู้จักจากสองแหล่ง เธอปรากฏตัวบนหินสลักใน Wadi el-Hol
อะโหยัยโง่
อะโหยัยโง่ () เป็นการ์ตูนสี่ช่องแบบโชเน็งแนวเสี้ยวหนึ่งของชีวิตและตลกของญี่ปุ่น เขียนและวาดภาพโดย Hiroyuki โดยการ์ตูนตีพิมพ์ครั้งแรกที่นิตยสาร "Weekly Shōnen Magazine" ในวันที่ 28 พฤศจิกายน 2012 ก่อนจะย้ายไปยังนิตยสาร "Bessatsu Shonen Magazine" ในเดือน กรกฎาคม 2015ก่อนที่จะตีพิมพ์เป็นฉบับรวมเล่มเป็นจำนวน 12 เล่มโดย สำนักพิมพ์โคดันชะ อนิเมะโทรทัศน์อำนวยการสร้างโดย Diomedéa โดยที่อนิเมะโทรทัศน์ออกอากาศครั้งแรกในญี่ปุ่นในเดือน กรกฎาคม ถึงเดือน กันยายน 2017
ในประเทศไทย "อะโหยัยโง่"ได้รับลิขสิทธิ์หนังสือการ์ตูนโดยสำนักพิมพ์รักพิมพ์
ไอเนนิ
ไอเนนิ (หรือ ไออิน, อินนิ) เป็นพระราชินีแห่งอียิปต์โบราณที่อาศัยอยู่ในช่วงราชวงศ์สิบสาม (เมื่อประมาณ 1,700 ปีก่อนคริสตกาล)
ยังเป็นที่รู้จักจากสคารับทั้งหมด 21 ตัว และความประทับตราจากเคอร์มา
อุปปาตสันติเจดีย์
อุปปาตสันติเจดีย์ (, ; ชื่อทางการ , หมายถึง "เจดีย์แห่งสันติ") สถานที่โดดเด่นสำคัญในเมืองเนปยีดอ เมืองหลวงใหม่ของประเทศพม่า องค์พระเจดีย์ประดิษฐานพระบรมสารีริกธาตุจากประเทศจีน องค์พระเจดีย์จำลองแบบมาจากเจดีย์ชเวดากองในเมืองย่างกุ้ง และมีความสูง
การก่อสร้างเจดีย์อุปปาตสันติ เริ่มขึ้นในที่ 12 พฤศจิกายน พ.ศ. 2549 และมีพิธีการวางศิลาฤกษ์ การก่อสร้างเสร็จสิ้นในเดือนมีนาคม พ.ศ. 2552 สร้างขึ้นภายใต้การแนะนำของตาน ฉ่วย ประธานสภาสันติภาพและการพัฒนาแห่งรัฐ มีบัตรเชิญเข้าร่วมพิธีเปิดด้วยวลี "ราชธานีเนปยีดอ" องค์พระเจดีย์โดยรวมสั้นกว่าเจดีย์ชเวดากอง 30 เซนติเมตร
"อุปปาตสันติ" แปลว่า "ป้องกันเภทภัย" เป็นชื่อพระคาถาของพระภิกษุสงฆ์ในช่วงต้นพุทธศตวรรษที่ 21 - พุทธศตวรรษที่ 22 ถูกท่องในช่วงเวลาวิกฤตโดยเฉพาะอย่างยิ่งในการเผชิญหน้ากับการบุกรุกจากต่างชาติ
ฐานขนาดใหญ่ขององค์พระเจดีย์ที่มนุษย์สร้างขึ้นมามักถูกเข้าใจผิดว่าเป็นเนินเขา
บริเวณพระเจดีย์ประกอบด้วย:
มีการยกฉัตร ("ธีดอว์", ) และหยาดน้ำค้างหรือลูกแก้ว ("เสนบูดอว์", ) ประดิษฐานบนยอดพระเจดีย์เมื่อวันที่ 10 มีนาคม พ.ศ. 2552
คาร์ล-ไฮน์ริช ฟอน ชตึลพ์นาเกิล
คาร์ล-ไฮน์ริช ฟอน ชตึลพ์นาเกิล (; 2 มกราคม ค.ศ. 1886 – 30 สิงหาคม ค.ศ. 1944) เป็นนายพลชาวเยอรมันในกองทัพเวร์มัคท์ในช่วงสงครามโลกครั้งที่สองซึ่งเป็นผู้บัญชาการในกองทัพบก ในขณะที่ทำหน้าที่เป็นผู้บัญชาการทหารของเยอรมันในเขตการยึดครองฝรั่งเศสและเป็นผู้บัญชาการกองทัพที่สิบเจ็ดในสหภาพโซเวียตในช่วงปฏิบัติการบาร์บารอสซา ชตึลพ์นาเกิลได้มีส่วนเกี่ยวข้องในการก่ออาชญากรรมสงคราม,รวมทั้งการได้ออกอนุมัติให้จัดการกับพลเรือนและให้ความร่วมมืออย่างใกล้ชิดกับหน่วยไอน์ซัทซกรุพเพนในการสังหารหมู่ชาวยิว
เขาได้มีส่วนร่วมในเหตุการณ์แผนลับ 20 กรกฎาคมในการลอบสังหารอดอล์ฟ ฮิตเลอร์ เป็นผู้รับผิดชอบของการกระทำของผู้สมรู้ร่วมคิดในฝรั่งเศส ภายหลังจากแผนการล้มเหลว เขาถูกเรียกตัวให้กลับไปยังกรุงเบอร์ลินและในระหว่างทาง เขาได้พยายามจะฆ่าตัวตายแต่ไม่สำเร็จ ต่อมาเขาได้ถูกขึ้นศาลในวันที่ 30 สิงหาคม ค.ศ. 1944 และถูกตัดสินว่ามีความผิดฐานเป็นกบฏและลงโทษด้วยการประหารชีวิตในวันเดียวกัน
เดเอทเซ ซาลซ์บูร์กอีเกิลส์
เดเอทเซ ซาลซ์บูร์กอีเกิลส์ () หรือ สโมสรฮอกกี้น้ำแข็งหญิงซาลซ์บูร์กอีเกิลส์ () เป็นทีมฮอกกี้น้ำแข็งหญิงของออสเตรียที่อยู่ในซาลซ์บูร์ก ประเทศออสเตรีย โดยมีสนามเหย้าคือไอซาเรนาซาลซ์บูร์กและเป็นสมาชิกของรายการฮอกกี้น้ำแข็งหญิงออสเตรีย บุนเดสลีกา ทีมนี้ใช้สนามแข่งร่วมกับสโมสรเอทเซ เรดบูลซาลซ์บูร์ก ของรายการฮอกกี้ลีกออสเตรีย อนึ่ง ผู้เล่นหลายคนของสโมสรยังเป็นสมาชิกของฮอกกี้น้ำแข็งหญิงทีมชาติออสเตรีย
เพลงชาติสหพันธรัฐมาลี
เพลงชาติของสหพันธรัฐมาลี ()
ตามกฎหมายที่ตราขึ้นเมื่อวันที่ 18 มิถุนายน ค.ศ. 1960. โดยทำนองของเพลงชาติมาลี เรียบเรียงโดย บังซูมานา ซิสโซโก (ท่อนบรรเลงนำ และ โน๊ตอื่นๆ) และ เนื้อร้องเพลงชาติเซเนกัล คำร้อง โดย เลโอโปลด์ เซดาร์ เซงกอร์ (ได้มีการแก้ไขในภายหลัง). ภายหลังการล่มสลายของสหพันธรัฐ รัฐบาลสาธารณรัฐมาลีได้เก็บรักษาทำนองเพลงชาติ (เนื่องจากผู้เรียบเรียงทำนองมาจากมาลี) และ เนื้อร้องของเพลงชาติเซเนกัล ยังใช้สำนวนเดียวกับสมัยสหพันธรัฐ (แก้ไขเนื้อร้องโดยประธานาธิบดี) โดยได้ลบคำว่า "มาลี" และ แก้ไขเพียงเล็กน้อย.
ฟรีดริช ออลบริชท์
ฟรีดริช ออลบริชท์ () เป็นพลเอกเยอรมันในช่วงสงครามโลกครั้งที่สองและเป็นหนึ่งในผู้ร่วมสมคิดในเหตุการณ์แผนลับ 20 กรกฎาคมในความพยายามจะลอบสังหารอดอล์ฟ ฮิตเลอร์ในปี ค.ศ. 1944
ฮันส์ โอสเตอร์
ฮันส์ เพา โอสเตอร์ () เป็นพลตรีแห่งกองทัพบกเยอรมัน เขาเป็นหนึ่งในแกนนำของการต่อต้านนาซีในเยอรมนี ตั้งแต่ปี ค.ศ. 1938 ถึง 1943 ในฐานะรองหัวหน้าสำนักงานหน่วยสืบราชการลับในอัปเวร์(Abwehr - หน่วยข่าวกรองการทหารเยอรมัน) โอสเตอร์อยู่ในตำแหน่งที่เข้มแข็งที่ปฏิบัติการในการต่อต้านภายใต้โฉมหน้าของงานข่าวกรอง เขาได้ถูกไล่ออกจากการช่วยเหลือชาวยิวเพื่อหลีกเลี่ยงการถูกจับกุม
เขาได้เป็นนักวางแผนที่สำคัญของผู้สมรู้ร่วมคิดโอสเตอร์ เมื่อเดือนกันยายน ค.ศ. 1938 โอสเตอร์ถูกจับกุมในปี ค.ศ. 1943 เมื่อถูกต้องสงสัยในการช่วยให้เจ้าหน้าที่อัปเวร์ทำการช่วยเหลือชาวยิวหนีออกไปจากเยอรมนี ภายหลังจากความล้มเหลวในแผนการลอบสังหารฮิตเลอร์ เมื่อเดือนกรกฏาคม ค.ศ. 1944 เกสตาโปได้ตรวจค้นและพบเอกสารบันทึกประวันของพลเรือเอกวิลเฮลม์ คานาริส หัวหน้าอัปเวร์ ซึ่งเป็นหนึ่งในการเคลื่อนไหวในการต่อต้านนาซีที่มีช่วงระยะยาว ในเดือนเมษายน ค.ศ. 1945 เขาจึงถูกแขวนคอไปพร้อมกับคานาริสและ Dietrich Bonhoeffer ที่ค่ายกักกัน Flossenbürg
วิลเฮล์ม คานาริส
วิลเฮลม์ ฟรานซ์ คานาริส(; 1 มกราคม ค.ศ. 1887 – 9 เมษายน ค.ศ. 1945)เป็นพลเรือเอกเยอรมันและเป็นหัวหน้าแห่งแอปเวร์ สำนักงานหน่วยข่าวกรองเยอรมัน ตั้งแต่ปี ค.ศ. 1935 ถึง 1944 ในช่วงแรกนั้นเขาเป็นผู้สนับสนุนแก่อดอล์ฟ ฮิตเลอร์ ในปี ค.ศ. 1939 เขาได้หันหลังให้กับนาซีในขณะที่ความรู้สึกของเขาพบว่า เยอรมนีกำลังจะแพ้สงครามที่สำคัญ ในช่วงสงครามโลกครั้งที่สอง เขาได้เป็นหนึ่งในเจ้าหน้าที่ทหารที่มีส่วนร่วมกับความขัดแย้งอย่างลับกับระบอบนาซี เขาได้ถูกประหารชีวิตด้วยการแขวนคอในค่ายกักกัน Flossenbürg สำหรับข้อหากบฏ ในขณะที่ระบอบนาซีกำลังจะล่มสลายลง
ลุดวิจ เบค
ลุดวิจ ออกุส ธีโอดอร์ เบค(; 4 มิถุนาย ค.ศ. 1880 – 21 กรกฏาคม ค.ศ. 1944)เป็นนายพลชาวเยอรมันและเป็นเสนาธิการเยอรมันในช่วงปีแรกของระบอบนาซีในเยอรมนีก่อนสงครามโลกครั้งที่สอง ลุดวิจ เบคไม่เคยเป็นสมาชิกพรรคนาซี อย่างไรก็ตามในช่วงแรกของปี ค.ศ. 1930 เขาได้สนับสนุนการประณามอย่างรุนแรงของอดอล์ฟ ฮิตเลอร์ที่มีต่อสนธิสัญญาแวร์ซายและเชื่อมั่นในความต้องการสำหรับเยอรมนีในการฟื้นฟูกองทัพและอาวุธยุโธปกรณ์ขึ้นมาใหม่ เบคได้มีข้อสงสัยอย่างแรงที่เกี่ยวกับความต้องการของนาซีที่เจ้าหน้าที่เยอรมันทั้งหมดได้กล่าวคำสาบานสัตย์ปฏิญาณว่าจะจงรักภักดีต่อฮิตเลอร์โดยไร้เงื่อนไขและข้อสงสัยใดๆในปี ค.ศ. 1934 ถึงแม้ว่าเขาได้เชื่อว่าเยอรมนีต้องการรัฐบาลที่เข้มแข็งและฮิตเลอร์จะสามารถประสบความสำเร็จในเรื่องนี้ได้ตราบเท่าที่เขาได้รับอิทธิพลโดยองค์ประกอบเดิมภายในกองทัพมากกว่าหน่วยชตูร์มับไทลุง(SA)และหน่วยชุทซ์ชทัฟเฟิล(SS)
ในขณะที่เขาทำหน้าที่เป็นเสนาธิการของกองทัพบกเยอรมันในช่วงประหว่างปี ค.ศ. 1935 และ 1938 เบครู้สึกผิดหวังอย่างมาก เขาได้มีจุดยืนอยู่ในการต่อต้านในระบอบเผด็จการที่เพิ่มมากขึ้นของระบอบนาซีและนโยบายต่างประเทศที่ก้าวร้าวของฮิตเลอร์ เบคได้ลาออกจากตำแหน่งเสนาธิการในเดือนสิงหาคม ค.ศ. 1938 จากจุดนี้ เบคได้เชื่อว่าฮิตเลอร์ไม่สามารถมีอำนาจสำหรับสิ่งที่ดีได้และทั้งฮิตเลอร์และพรรคนาซีสมควรต้องถูกลบออกจากรัฐบาล เขาได้กลายเป็นผู้นำที่สำคัญในการสมรู้ร่วมคิดต่อต้านฮิตเลอร์และได้วางตัวเองว่าจะเป็นประมุขแห่งรัฐ ถ้าหากแผนลับ 20 กรกฎาคมนั้นประสบความสำเร็จ แต่เมื่อแผนได้ล้มเหลว เบคก็ได้ถูกจับกุม ในรายงานว่าเขาได้พยายามจะฆ่าตัวตายด้วยการใช้ปืนจ่อยิงศรีษะแต่กลับพลาดจุดสำคัญทำให้ไม่ตายและถูกยิงซ้ำจนตายในที่สุด
ยาคอฟ ดซูกัสวิลี
ยาคอฟ โยซิโฟวิช จูกัชวิลลี่ (, "Iakob Iosebis dze Jugashvili", ; 18 มีนาคม ค.ศ. 1907 – 14 เมษายน ค.ศ. 1943) เป็นลูกชายคนโตซึ่งเป็นหนึ่งในสามบุตรธิดาของโจเซฟ สตาลิน ซึ่งเกิดมาจากภรรยาคนแรกของสตาลิน,Kato Svanidze เขามีน้องสาวที่ชื่อว่า Svetlana Alliluyeva และน้องชายเล็ก วาซิลี ดซูกัสวิลี เขาได้ทำหน้าที่ในกองทัพแดงแห่งสหภาพโซเวียตในช่วงสงครามโลกครั้งที่สอง และถูกจับกุมหรือไม่ก็ยอมจำนน ในช่วงแรกของเยอรมันรุกรานสหภาพโซเวียต ในขณะที่ได้มีการถกเถียงเกี่ยวกับการตายของเขา นักประวัติศาสตร์ได้เชื่อว่า เขาได้เสียชีวิตในค่ายกักกัน Sachsenhausen
เฮริท
เฮริท เป็นเจ้าหญิงแห่งอียิปต์โบราณสมัยช่วงก่อนอาณาจักรใหม่ที่สอง พระองค์น่าจะเป็นพระราชธิดาของฟาโรห์ชาวฮิดซอส ฟาโรห์อเปปิ ซึ่งเป็นฟาโรห์ที่สำคัญที่สุดของราชวงศ์ที่ 15
พระนามของพระองค์ถูกเขียนลงในคาร์ทูธ ซึ่งเป็นสิทธิพิเศษที่ไม่ได้ให้แก่สมาชิกในราชวงศ์ทั้งหมด ไม่มีใครรู้เรื่องของพระองค์เลย ส่วนของแกะสลักหินอยู่ในพิพิธภัณฑ์ศิลปะเมโทรโพลิแทน
พ่อครับ รักผมได้ไหม?
พ่อครับ...รักผมได้ไหม? (อังกฤษ: Like Father, Like Son) เป็นภาพยนตร์ญี่ปุ่น ที่ออกฉายในปี ค.ศ. 2013 กำกับโดย ฮิโรกาสึ กอริดะ นำแสดงโดย มาซาฮารุ ฟุกุยามะ
"เรียวตะ" คือผู้ชายญี่ปุ่นที่ได้รับทุกสิ่งที่คู่ควรจากการทำงานหนัก และเชื่อเสมอว่าครอบครัวของเขาเดินอยู่บนเส้นทางที่เพียบพร้อม จนวันหนึ่งเขาและภรรยา "มิโดริ" ได้รับโทรศัพท์แจ้งผลตรวจเลือดจากโรงพยาบาล ผลตรวจชี้ชัดว่าลูกชายวัย 6 ขวบ "เคตะ" ไม่ใช่ลูกแท้ๆ ของพวกเขา โรงพยาบาลให้เด็กผิดไป เรื่องราวอันอลวนอลเวงนี้จะจบลงเช่นไร
ฮาร์อังค์เคส
ฮาร์อังค์เคส เป็นพระราชินีแห่งอียิปต์โบราณของราชวงศ์ที่ 17 ซึ่งเป็นพระมเหสีของฟาโรห์อินโยเตฟที่ 7
พระองค์เป็นที่รู้จักจากภาพสลักของพระราชโอรสของพระองค์ที่พบในคอปโตส และอาจมีพื้นเพมาจากเดนเดร่า ครึ่งหนึ่งของมันอยู่ในพิพิธภัณฑ์โบราณคดีอียิปต์ และอื่น ๆ ที่อยู่ในพิพิธภัณฑ์พุชกิน เจ้าชายอเมนิสมรสกับกับเจ้าหญิงโซเบคเอมเนบ พระราชธิดาของฟาโรห์เซเบคเอมซาฟที่ 1 กับพระมเหสีนูเบมฮาต
โซเบคเอมซาฟ
โซเบคเอมซาฟ เป็นพระราชินีแห่งอียิปต์โบราณของราชวงศ์ที่ 17 พระองค์เป็นพระมเหสีของฟาโรห์อินโยเตฟที่ 6 และน้องสาวของฟาโรห์ที่ไม่ปรากฏชื่ออาจเป็นฟาโรห์อินโยเตฟที่ 7, ฟาโรห์เซเบคเอมซาฟที่ 2 หรือ ฟาโรห์อาโมส
อาโฮเทปที่ 1
อาโฮเทปที่ 1 เป็นพระราชินีแห่งอียิปต์โบราณที่อาศัยอยู่เมื่อประมาณ 1560-1530 ปีก่อนคริสตกาล ในช่วงปลายของราชวงศ์ที่สิบเจ็ดของอียิปต์ พระองค์เป็นพระราชธิดาของสมเด็จพระราชินีเตติสฮอร์ริ กับ ฟาโรห์ทาโอที่หนึ่ง และอาจเป็นน้องสาวและมเหสีของฟาโรห์ทาโอที่สอง พระนางอาโฮเทปที่ 1 มีชีวิตที่ยาวนานและมีอิทธิพลต่ออียิปต์โบราณมาก
ซิทดเจฮูติ
ซิทดเจฮูติ (พระนามมีความหมายว่า "ธิดาของเทพธอท") เป็นเจ้าหญิงและพระราชินีแห่งราชวงศ์ที่สิบเจ็ดตอนปลายของอียิปต์ พระองค์เป็นพระราชธิดาของฟาโรห์ทาโอที่หนึ่งและพระราชินีเตติสฮอร์ริ และเป็นพระมเหสีของฟาโรห์ทาโอที่สอง พระองค์เป็นพระมารดาของเจ้าหญิงอาโมส
พระศพในรูปของมัมมี่ของพระนางซิทดเจฮูติ ถูกค้นพบเมื่อราวปี ค.ศ. 1820 พร้อมกับโลงศพหน้ากากทอง, หัวใจด้วงสคารับ และผ้าลินินที่หลานสาวของพระองค์ พระราชินีอาโมส-เนเฟอร์ทาริ บริจาคในการฝังพระศพ
สองหัวใจ สายใยนิรันดร์
สองหัวใจ สายใยนิรันดร์ (อังกฤษ: Fathers And Daughters) เป็นภาพยนตร์อังกฤษ ที่ออกฉายในปี ค.ศ. 2015 กำกับโดย เกเบรียล มัคกิโน นำแสดงโดย รัสเซล โครว์, อะเมนดา ไซย์ฟรีส
เรื่องราวของนักเขียนที่ประสบปัญหาเรื่องก­ารเลี้ยงดูลูกสาว เนื่องจากปัญหาทางสุขภาพจิต ทำให้เขาต้องพลัดพรากลูกสาว ในอีก 27 ปีให้หลัง เรื่องราวในอดีตที่เกี่ยวกับพ่อของเธอจะเป็นตัวทำลายหรือประสานรอยร้าวที่เกิดขึ้นใน­ปัจจุบันของเธอ
โรงเรียนสวนกุหลาบวิทยาลัย ธนบุรี
โรงเรียนสวนกุหลาบวิทยาลัย ธนบุรี หรือมีชื่อเรียกย่อๆ ว่า “สวนธนฯ” () (อักษรย่อ: ส.ก.ธ., S.K.T.) เป็นโรงเรียนมัธยมศึกษา ประเภทสหศึกษา ในเครือสวนกุหลาบวิทยาลัย ลำดับที่สิบ ปัจจุบันมีอายุ ปี สังกัดสำนักงานเขตพื้นที่การศึกษามัธยมศึกษา เขต 1 สำนักงานคณะกรรมการการศึกษาขั้นพื้นฐานกระทรวงศึกษาธิการ รหัสสถานศึกษา 1010720161 ปัจจุบันอยู่ในภายใต้การบริหารสถานศึกษาของ นายพิศณุ ศรีพล ผู้อำนวยการคนแรก ตั้งอยู่เลขที่ 201 หมู่ 6 ถนนกาญจนาภิเษก (เลียบทางด่วนสายบางขุนเทียน-พระประแดง) แขวงท่าข้าม เขตบางขุนเทียน กรุงเทพมหานคร 10150 บนเนื้อที่ประมาณ 30 ไร่
โรงเรียนสวนกุหลาบวิทยาลัย ธนบุรี (สวนธน) เป็นหนึ่งในสถาบันสวนกุหลาบวิทยาลัย ทั้ง 11 สวน โดยบริหารจัดการภายใต้ธรรมนูญการศึกษาแห่งสถาบันสวนกุหลาบ ทั้งยังมีกรีฑาสวนกุหลาบสัมพันธ์ และงานชุมนุมลูกเสือ - เนตรนารี สวนกุหลาบสัมพันธ์ ซึ่งจัดขึ้นร่วมกับโรงเรียนในเครือสวนกุหลาบวิทยาลัย เป็นประจำทุกปี โดยแต่ละโรงเรียนจะผลัดกันเป็นเจ้าภาพ
ตราประจำโรงเรียนเป็นรูปหนังสือมีไม้บรรทัดดินสอปากกาคั่นอยู่ หน้าปกหนังสือมีพระเกี้ยวยอดหรือจุลมงกุฏ และอักษรย่อ จ.ป.ร. ด้านขวามีช่อดอกกุหลาบ มุมซ้ายล่างมีริบบิ้นผูกช่อดอกกุหลาบ ซึ่งมีตัวหนังสือกำกับว่า "โรงเรียนหลวงสวนกุหลาบ" ด้านบนปรากฏมีปรัชญาและคติพจน์ "สุวิชาโน ภวํ โหติ" ด้านล่างมีคำแปลว่า "ผู้รู้ดี เป็นผู้เจริญ"
พุทธศาสนสุภาษิตภาษาบาลีสันสกฤต ความว่า “สุวิชาโน ภวํ โหติ” อ่านว่า "สุ-วิ-ชา โน พะ-วัง โห-ติ" แปลเป็นภาษาไทยได้ว่า “ผู้รู้ดี เป็นผู้เจริญ”
สุภาพบุรุษสุภาพสตรีสวนกุหลาบวิทยาลัย ธนบุรี
“สุภาพบุรุษสวนกุหลาบฯ” หมายถึง นักเรียนโรงเรียนสวนกุหลาบวิทยาลัยที่ได้รับการปลูกฝังให้เป็นเป็นเลิศด้านคุณธรรม เป็นผู้นำที่มีคุณภาพ มีความสามารถทางวิชาการ มีวินัย ใส่ใจในระบอบประชาธิปไตย ยึดมั่นในสถาบันแห่งชาติ ไม่ละเลยในประโยชน์ส่วนรวม เอื้ออาทรต่อกันด้วยความรักความสามัคคี ประจักษ์ในพระคุณครู ร่วมเชิดชูเกียรติภูมิแห่งสวนกุหลาบ “เป็นผู้นำ รักเพื่อน นับถือพี่ เคารพครู กตัญญูพ่อแม่ ดูแลน้อง” เป็นสโลแกนช่วยให้จดจำได้ง่าย ต้องใส่ความเป็นสวนกุหลาบด้วยความภาคภูมิใจในเรื่องราวต่างๆ ของ “สวนกุหลาบฯ” เมื่อสิ่งต่างๆ สะสมอยู่ในตัวจึงจะเป็น “สุภาพบุรุษสวนกุหลาบฯ” ที่สมบูรณ์
สีประจำโรงเรียนชมพู - ฟ้า
กุหลาบจุฬาลงกรณ์ คือ ดอกกุหลาบพันธุ์หนึ่ง ไม่มีหนามที่ลำต้น มีขนาดดอกที่ใหญ่มาก สีชมพู และมีกลิ่นหอมจัด เกิดการการเพาะพันธุ์ของชาวยุโรปผู้หนึ่ง และชาวยุโรปผู้นั้นได้ขอพระราชทานพระบรมราชานุญาต ตั้งชื่อกุหลาบงามพันธุ์ที่เขาผสมขึ้นใหม่ว่า “King of Siam” ซึ่งเป็นดอกกุหลาบที่โปรดของพระราชชายาเจ้าดารารัศมี และทรงถวายนามกุหลาบนั้นว่า "กุหลาบจุฬาลงกรณ์"
ปัจจุบันโรงเรียนสวนกุหลาบวิทยาลัยมีสถานศึกษาในเครือที่ใช้ชื่อ “สวนกุหลาบวิทยาลัย” ในภูมิภาคต่างๆ ของประเทศไทยทั้งหมด 11 แห่ง 
มีการสร้างพันธกิจสำคัญร่วมกันขับเคลื่อนคุณภาพการศึกษาโดยการบริหารจัดการขององค์กรเครือข่ายสวนกุหลาบ สร้างบรรทัดฐานการเรียนการสอนทั้ง 11 สวนไปในทิศทางเดียวกัน ได้แก่
กลุ่มโรงเรียนสวนกุหลาบวิทยาลัย ได้ร่วมกันจัด "งานชุมนุมลูกเสือ-เนตรนารี “สวนกุหลาบสัมพันธ์”" ขึ้นเป็นประจำทุกปี ณ ค่ายลูกเสือวชิราวุธ จังหวัดชลบุรี ซึ่งนักเรียนระดับมัธยมศึกษาปีที่ 2 จะเป็นผู้แทนของแต่ละโรงเรียน เข้าร่วมกิจกรรมนี้
กลุ่มโรงเรียนสวนกุหลาบวิทยาลัย ได้ร่วมกันจัด "“การแข่งขันกรีฑาสวนกุหลาบสัมพันธ์”" ขึ้นเป็นประจำทุกปี ณ ศูนย์กีฬามหาวิทยาลัยธรรมศาสตร์รังสิต
"ดูบทความหลักที่ กิจกรรมร่วมของกลุ่มโรงเรียนสวนกุหลาบวิทยาลัย"
ธนาคารแห่งประเทศอังกฤษ
ธนาคารแห่งประเทศอังกฤษ () คือธนาคารกลางของสหราชอาณาจักรซึ่งถือเป็นต้นแบบของธนาคารกลางทั่วโลก ธนาคารแห่งประเทศอังกฤษก่อตั้งเมื่อปีค.ศ. 1694 ในรัชสมัยพระเจ้าวิลเลียมที่ 3 แห่งอังกฤษ ด้วยทุนประเดิม 1.2 ล้านปอนด์ เมื่อแรกจัดตั้งมีชื่อว่า ผู้ว่าแลบริษัทธนาคารแห่งประเทศอังกฤษ () จัดตั้งขึ้นเพื่อเป็นนายธนาคารรับฝากเงินให้แก่รัฐบาลอังกฤษ เมื่อแรกก่อตั้งมีผู้ถือหุ้นใหญ่เป็นเอกชนจนกระทั่งรัฐบาลได้เข้าไปซื้อหุ้นใหญ่ในปีค.ศ. 1946 ธนาคารแห่งนี้ถือเป็นธนาคารกลางที่เก่าแก่เป็นอันดับสองของโลกรองจากธนาคารแห่งชาติสวีเดน และเป็นธนาคารที่เก่าแก่เป็นอันดับ 8 ของโลกในปัจจุบัน
แม้ธนาคารแห่งประเทศอังกฤษจะมีเขตอำนาจทั่วทั้งสหราชอาณาจักร แต่ธนาคารรับผิดชอบการพิมพ์เงินตราสกุลปอนด์สเตอร์ลิงเฉพาะที่ใช้ในประเทศอังกฤษและเวลส์เท่านั้น ส่วนเงินตราสกุลปอนด์สเตอร์ลิงที่ใช้ในประเทศสกอตแลนด์และไอร์แลนด์เหนือจะถูกพิมพ์ขึ้นโดยธนาคารพาณิชย์ท้องถิ่น
ไฮล์บร็อน
ไฮล์บร็อน () เป็นเมืองทางตอนเหนือของรัฐบาเดิน-เวือร์ทเทิมแบร์ค ประเทศเยอรมนี ไฮล์บร็อนตั้งอยู่บนแม่น้ำเน็คคาร์ ทางเหนือของนครชตุทท์การ์ทไปราว 57 กิโลเมตร ถือเป็นเมืองใหญ่อันดับ 6 ของรัฐ ในอดีตเมืองแห่งนี้มีสถานะเป็นเสรีนครของจักรวรรดิโรมันอันศักดิ์สิทธิ์ ไฮล์บร็อนขึ้นชื่อเรื่องการปลูกองุ่นมานับร้อยปี และยังเป็นแหล่งเหมืองเกลือที่สำคัญแห่งหนึ่งของรัฐ ซึ่งในช่วงสงครามโลกครั้งที่สอง บรรดาเหมืองเกลือต่าง ๆ ของไฮล์บร็อนถูกใช้เป็นคลังสรรพาวุธของกองทัพเยอรมัน ไฮล์บร็อนถูกทิ้งระเบิดทางอากาศราว 20 ครั้งตลอดช่วงสงครามแต่ได้รับความเสียหายไม่มาก
เครื่องราชกกุธภัณฑ์แห่งไอร์แลนด์
เครื่องราชกกุธภัณฑ์แห่งไอร์แลนด์ () ประกอบด้วยดาราประดับเพชร และดวงตราประดับเพชรสำหรับองค์ประธานแห่งเครื่องราชอิสริยาภรณ์ ซึ่งเป็นชั้นสูงสุดเฉพาะสำหรับพระมหากษัตริย์ และชั้นแกรนด์มาสเตอร์ (Grand Master) ของเครื่องราชอิสริยาภรณ์เซนต์แพทริก (The Order of St. Patrick) ซึ่งได้ถูกจารกรรมไปจากปราสาทดับลินในปีค.ศ. 1907 พร้อมทั้งสายสร้อยทองสำหรับเครื่องราชอิสริยาภรณ์นี้ในชั้นอัศวินอีก 5 ชุด ซึ่ง ณ ปัจจุบันคดีก็ยังไม่ได้รับความกระจ่าง
เครื่องราชอิสริยาภรณ์เซนต์แพทริกเป็นอิสริยาภรณ์ที่เกี่ยวกับอัศวิน สถาปนาในปีค.ศ. 1783 โดยพระเจ้าจอร์จที่ 3 เพื่อใช้เป็นอิสริยาภรณ์สูงสุดของไอร์แลนด์ ซึ่งเปรียบได้กับเครื่องราชอิสริยาภรณ์การ์เตอร์ของอังกฤษ และเครื่องราชอิสริยาภรณ์ธิสเทิลของสกอตแลนด์ สถาบันพระมหากษัตริย์ของสหราชอาณาจักร ซึ่งถือเป็นพระมหากษัตริย์ของไอร์แลนด์ด้วย เป็นองค์ประธานแห่งเครื่องราชอิสริยาภรณ์ และข้าหลวงใหญ่แห่งไอร์แลนด์เป็นชั้นแกรนด์มาสเตอร์ (Grand Master) โดยถือเป็นผู้แทนพระองค์ในระหว่างที่พระมหากษัตริย์ไม่ได้ประทับอยู่ในราชอาณาจักร ดาราประดับเพชรนี้ถือเป็นตราสัญลักษณ์และกกุธภัณฑ์ที่พระมหากษัตริย์จะทรงในระหว่างทรงแต่งตั้งอัศวินใหม่เพื่อเป็นสมาชิกแห่งเครื่องราชอิสริยาภรณ์นี้ และบางกรณีข้าหลวงใหญ่แห่งไอร์แลนด์จะเป็นผู้แทนพระองค์ในบางโอกาสสำคัญ
ในตอนแรก ดาราองค์เดิมที่เป็นของพระมหากษัตริย์นั้นมีความสวยงานมากกว่าดาราสำหรับชั้นอัศวินอื่นๆ เพียงเล็กน้อยเท่านั้น ต่อมาในปีค.ศ. 1831 พระเจ้าวิลเลียมที่ 3 มีพระบรมราชโองการให้จัดทำดาราขึ้นใหม่ พร้อมๆ กับการปรับปรุงโครงสร้างของเครื่องราชอิสริยาภรณ์เซนต์แพทริก โดยดาราองค์ใหม่นี้ประกอบด้วยรัตนชาติกว่า 394 ชิ้น ซึ่งนำมาจากบางส่วนของเครื่องราชกกุธภัณฑ์ของอังกฤษซึ่งเคยเป็นของสมเด็จพระราชินีชาร์ลอตต์ และจากดาราเครื่องราชอิสริยาภรณ์แห่งบาธของพระเจ้าจอร์จที่ 3 โดยบริเวณดารานั้นประกอบด้วยลายลงยาสีน้ำเงินเซนต์แพทริก มีสัญลักษณ์ใบชัมร็อกทำจากมรกต และตรากางเขนเซนต์แพทริกสีแดงทำมาจากทับทิม มีคำขวัญที่จารึกไว้ทำมาจากเพชรสีชมพู และประดับโดยรอบด้วยเพชรน้ำหนึ่งจากบราซิล โดยจากประกาศที่ออกโดยทางการภายหลังจากการจารกรรมมีดังนี้
โดยในระหว่างที่ไม่ได้ใช้ทรงหรือนำออกมาทำความสะอาดนั้น เครื่องราชอิสริยาภรณ์สำคัญนี้และรวมถึงสายสร้อยของอัศวินที่วายชนม์ไปแล้วจะถูกดูแลโดย Ulster King of Arms ซึ่งเป็นผู้ดูแลตราสัญลักษณ์ และเก็บรักษาอยู่ในตู้นิรภัยของธนาคาร ซึ่งการยกฐานะเป็นกกุธภัณฑ์ของดาราประดับเพชร และดวงตราประดับเพชรที่เป็นชุดสำหรับพระมหากษัตริย์นั้นเกิดขึ้นในปีค.ศ. 1905 ในระหว่างการชำระสถานะแห่งเครื่องราชอิสริยาภรณ์เซนต์แพทริก โดยประกาศที่ออกโดยตำรวจดับลินในภายหลังเกี่ยวกับการจารกรรมนี้ใช้คำว่า "เครื่องราชกกุธภัณฑ์แห่งไอร์แลนด์"
คราสโนกรอสกีซาวอด
คราสโนกรอสกีซาวอด อีมี เอส. อา. ซเวเรฟา (; "โรงงานคราสโนกรอสค์ ที่ตั้งชื่อตาม เอส. เอ. ซเวเรฟ") เป็นโรงงานของรัสเซีย ตั้งอยู่ที่เมืองคราสโนกรอสค์ ใกล้กรุงมอสโก โดยโรงงานเป็นส่วนหนึ่งของ Shvabe Holding (Rostec บริษัทของรัฐ)
ในช่วงยุคสหภาพโซเวียตคราสโนกรอสกีซาวอดมีชื่อเรียกว่า โรงงานเครื่องกลคราสโนกรอสค์ () โดยใช้อักษรย่อว่า KMZ () 
โรงงานเครื่องกลคราสโนกรอสค์ เป็นโรงงานที่ผลิตกล้องถ่ายภาพ และ กล้องถ่ายภาพยนตร์ รุ่น Zorki, Zenit และ Krasnogorsk โดยผลิดมากกว่า 7 ล้านตัว นอกจากยังผลิดอุปกรณ์ด้านทางทหารด้วย
สโมสรฟุตบอลแอร์ฟอร์ซ เซ็นทรัล ในฤดูกาล 2560
สโมสรฟุตบอลแอร์ฟอร์ซ เซ็นทรัล ในฤดูกาล 2560 เป็นฤดูกาลที่ 12 ติดต่อกันของ แอร์ฟอร์ซ เซ็นทรัล ใน ไทยลีก 2. ฤดูกาลนี้แอร์ฟอร์ซ เซ็นทรัล ได้เข้าร่วมการแข่งขันใน ไทยลีก 2, เอฟเอคัพ และ ลีกคัพ
ซูค
ซูค (; ; ) เป็นเทศบาลและเมืองในประเทศสวิสเซอร์แลนด์ ตั้งอยู่ในรัฐซูค และเป็นเมืองหลวงของรัฐดังกล่าว เมื่อวันที่ 31 ธันวาคม 2559 เมืองนี้มีประชากรทั้งสิ้น 29,804 คน
ภาษาราชการของเมืองคือ ภาษาเยอรมัน แต่ภาษาพูดหลักเป็นสำเนียงท้องถ่ินของสำเนียงเยอรมันสวิสแอละแมนิก
โรงเรียนกุดรังประชาสรรค์
โรงเรียนกุดรังประชาสรรค์ เป็นโรงเรียนมัธยมศึกษาประจำอำเภอกุดรัง จังหวัดมหาสารคาม สังกัดสำนักงานเขตพื้นที่การศึกษามัธยมศึกษาเขต 26 สหวิทยาเขตที่ 1 เจริญราชเดช กรมสามัญศึกษา กระทรวงศึกษาธิการ ตั้งอยู่ที่ ตำบลกุดรัง อำเภอกุดรัง จังหวัดมหาสารคาม ปัจจุบันเปิดสอนในช่วงชั้นมัธยมศึกษาตอนต้นและตอนปลาย
โรงเรียนกุดรังประชาสรรค์ เป็นโรงเรียนมัธยมศึกษาขนาดกลาง ประจำอำเภอกุดรัง จังหวัดมหาสารคาม โดยได้รับอนุมัติจัดตั้งตามประกาศของกระทรวงศึกษาธิการ เมื่อวันที่ 20 เมษายน 2519
เริ่มเปิดทำการสอนระดับมัธยมศึกษาตอนต้น เมื่อวันที่ 1 มิถุนายน 2519
เปิดสอนระดับชั้นมัธยมศึกษาตอนปลาย เมื่อวันที่ 17 พฤษภาคม 2537 เป็นต้นมาจนถึงปัจจุบัน
โรงเรียนกุดรังประชาสรรค์ มีเนื้อที่ 75 ไร่ เป็นที่ราชพัสดุทั้งหมด ภายในประกอบด้วยอาคารเรียน 2 หลัง อาคารเอนกประสงค์ 3 หลัง สนามฟุตบอลและสนามวอลเลย์บอล
โรงเรียนกุดรังประชาสรรค์เปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่างๆ รวมแปดกลุ่ม คือเว็บไซต์หลักโรงเรียน
โรงเรียนดงบังพิสัยนวการนุสรณ์
โรงเรียนดงบังพิสัยนวการนุสรณ์ เป็นโรงเรียนมัธยมศึกษาประจำตำบลดงบัง อำเภอนาดูน จังหวัดมหาสารคาม สังกัดสำนักงานเขตพื้นที่การศึกษามัธยมศึกษาเขต 26 สหวิทยาเขต 4 พุทธมณฑลเทพปทุม กรมสามัญศึกษา กระทรวงศึกษาธิการ มี "หลวงพ่อพระครูพิสัยนวการ" เป็นองค์อุปถัมภ์โรงเรียน ปัจจุบันเปิดสอนในช่วงชั้นมัธยมศึกษาตอนต้นและตอนปลาย ตั้งอยู่ที่ ตำบลดงบัง อำเภอนาดูน จังหวัดมหาสารคาม
โรงเรียนดงบังพิสัยนวการนุสรณ์ ตั้งอยู่เยื้องถนนสายวาปีปทุม - พยัคฆภูมิพิสัย ณ ตำบลดงบัง อำเภอนาดูน จังหวัดมหาสารคาม
เดิมเป็นสาขาของโรงเรียนนาดูนประชาสรรพ์โดยได้รับอนุมัติให้จัดตั้งเป็นสาขาเมื่อ พ.ศ.2533 โดยใช้ศูนย์พัฒนาตำบลดงบังเป็นสถานที่เรียนชั่วคราว มีนายสุรศักดิ์ ศิริ อาจารย์โรงเรียนนาดูนประชาสรรพ์เป็นผู้ประสานงานสาขา เปิดรับสมัครนักเรียน ม. 1 เข้าเรียนรุ่นแรกในปีการศึกษา 2534
เมื่อวันที่ 26 กุมภาพันธ์ 2535 ได้รับอนุมัติจากกรมสามัญศึกษาให้จัดตั้งเป็นโรงเรียนเอกเทศ โดยใช้ชื่อว่า "โรงเรียนดงบังพิสัยนวการนุสรณ์" ซึ่งหลวงพ่อพระครูพิสัยนวการ (หลวงปู่ดือ อินทธมฺโม) เจ้าคณะอำเภอนาดูน วัดดงบังโพธาราม ได้กรุณาให้ใช้ชื่อของท่านเป็นชื่อโรงเรียนและรับเป็นองค์อุปถัมภ์โรงเรียน สภาตำบลดงบังได้อนุมัติที่ดินดอนป่ายางสาธารณประโยชน์เนื้อที่ 41 ไร่ 1 งาน 38 ตารางวาเป็นสถานที่ก่อสร้างโรงเรียน
ปีการศึกษา 2538 โรงเรียนได้เปิดทำการเรียนการสอนถึงระดับมัธยมศึกษาตอนปลาย มีนายสุรศักดิ์ ศิริดำรง เป็นผู้บริหารคนแรก ตำแหน่งครูใหญ่ อาจารย์ใหญ่ ผู้อำนวยการตามลำดับ
ต้นไม้ประจำโรงเรียน คือ ต้นหว้า
โรงเรียนดงบังพิสัยนวการนุสรณ์ตั้งอยู่ ณ ดินดอนป่ายางสาธารณประโยชน์เนื้อที่ 41 ไร่ 1 งาน 38 ตารางวา
ภายในประกอบด้วยอาคารเรียนถาวร 4 หลัง หอประชุม และสนามฟุตบอล
โรงเรียนดงบังพิสัยนวการนุสรณ์เปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่างๆ รวม 8 กลุ่ม คือ
เว็บไซต์หลักโรงเรียน
จาร์เรด รอธเวลล์
จาร์เรด รอธเวลล์ () เป็นนักมวยไทยชาวแอฟริกาใต้ เขาเป็นแชมป์มวยไทยของแอฟริกาใต้ห้าสมัยในสี่รุ่นน้ำหนัก, ได้รับรางวัลเหรียญทองแดงจากรายการชิงแชมป์โลกของสหพันธ์มวยไทยสมัครเล่นนานาชาติเมื่อปี ค.ศ. 2011 และรางวัลเหรียญเงินจากการแข่งขันอาราฟูราเกมส์ 2011 นอกจากนี้ เขาชนะรายการแมดเวิลด์ไตเติลเบลต์ของสภามวยไทยโลก (WMC) ในปี ค.ศ. 2012 และแชมป์ระดับอาชีพรุ่นมิดเดิลเวทของสมาคมมวยไทยแห่งประเทศแอฟริกาใต้ในปี ค.ศ. 2013 จาร์เรดผ่านการคัดเลือกสู่การแข่งขันเวิลด์คอมแบทเกมส์ 2013 โดยเข้าแข่งขันในรุ่น 71 กก.
โรงเรียนดงใหญ่วิทยาคม รัชมังคลาภิเษก
โรงเรียนดงใหญ่วิทยาคม รัชมังคลาภิเษก เป็นโรงเรียนมัธยมศึกษาขนาดกลางประจำตำบลดงใหญ่ อำเภอวาปีปทุม จังหวัดมหาสารคาม สังกัดสำนักงานเขตพื้นที่การศึกษามัธยมศึกษาเขต 26 กระทรวงศึกษาธิการ เป็นโรงเรียนในกลุ่มโรงเรียนเฉลิมพระเกียรติรัชมังคลาภิเษก ตั้งอยู่ที่ ตำบลดงใหญ่ อำเภอวาปีปทุม จังหวัดมหาสารคาม ปัจจุบันเปิดสอนในช่วงชั้นมัธยมศึกษาตอนต้นและตอนปลาย
โรงเรียนดงใหญ่วิทยาคม รัชมังคลาภิเษก เปิดทำการสอนเมื่อวันที่ 16 พฤษภาคม 2529 เดิมเป็นสาขาของโรงเรียนวาปีปทุม โดยมีนายมังกร ปทุมพร เป็นผู้ประสานงาน
มีเนื้อที่ 130 ไร่ 2 งาน โดยได้รับบริจาคจากชาวบ้านและสภาตำบลดงใหญ่ร่วมกับชาวบ้าน โดยการนำของนายชื่น ชาวพงษ์ กำนันตำบลดงใหญ่ ได้ก่อสร้างอาคารชั่วคราวให้ จำนวน 1 หลัง
วันที่ 7 มกราคม 2531 กระทรวงศึกษาธิการได้ประกาศจัดตั้งเป็นโรงเรียนมัธยมศึกษาประจำตำบลและได้รับพระบรมราชานุญาตให้ใช้นาม “ รัชมังคลาภิเษก ” ต่อชื่อโรงเรียนและเข้าโครงการ“ โรงเรียนเฉลิมพระเกียรติพระบาทสมเด็จพระเจ้าอยู่หัว” ได้รับงบประมาณค่าก่อสร้างอาคารเรียนและสถานที่ที่จำเป็นในการเรียนการสอน
พ.ศ. 2536 เป็นปีแรกที่เปิดสาขาทำการสอนที่โรงเรียนยางวิทยาคม ตำบลยาง อำเภอบรบือ จังหวัดมหาสารคาม โดยมีนายสังคม โคตรสีเขียว เป็นผู้ประสานงาน
พ.ศ. 2537 เป็นปีแรกที่เปิดทำการสอนระดับมัธยมศึกษาตอนปลาย
พ.ศ. 2541 เข้าโครงการการศึกษาทางไกลผ่านดาวเทียม
พ.ศ. 2545 เป็นปีแรกที่ใช้หลักสูตรสถานศึกษา พุทธศักราช 2544 ตามหลักสูตรการศึกษาขั้นพื้นฐาน พุทธศักราช 2544 และเป็นโรงเรียนนำร่องการใช้หลักสูตรการศึกษาขั้นพื้นฐานของ กรมวิชาการ กระทรวงศึกษาธิการ
พ.ศ. 2550 เป็นสถานศึกษาแบบอย่างการจัดการเรียนการสอนและการบริหารจัดการตามหลักปรัชญาของเศรษฐกิจพอเพียง ของเขตตรวจราชการที่ 7 สำนักงานปลัดกระทรวง กระทรวงศึกษาธิการ
พ.ศ. 2552 ได้รับป้าย “งานสวนพฤกษศาสตร์โรงเรียน” ตามโครงการอนุรักษ์พันธุกรรมพืชอันมาจากพระราชดำริในสมเด็จพระเทพรัตนราชสุดาสยามบรมราชกุมารี
พ.ศ. 2554 ได้รับเกียรติบัตรขั้นที่ 1 “งานสวนพฤกษศาสตร์โรงเรียน” ตามโครงการอนุรักษ์พันธุกรรมพืชอันมาจากพระราชดำริในสมเด็จพระเทพรัตนราชสุดาสยามบรมราชกุมารี
พ.ศ. 2555 ได้รับเกียรติบัตรโรงเรียนดีเด่นด้านคุณธรรม จริยธรรม ประจำปี 2555 จากสำนักงานเขตพื้นที่การศึกษามัธยมศึกษา เขต 26 ได้รับรางวัลชนะเลิศการประกวดโรงเรียนต้นแบบลูกเสือประจำปี 2555 จากสำนักงานเขตพื้นที่การศึกษามัธยมศึกษา เขต 26
พ.ศ. 2558 โรงเรียนได้คัดเลือกเป็นโรงเรียนแกนนำนำร่องการจัดการเรียนรู้ ศตวรรษที่ 21 ผ่านการประเมินผลการดำเนินงานระบบดูแลช่วยเหลือนักเรียน ระดับดี ชนะเลิศอันดับ 1 ประเภทเนตรนารีวิสามัญ การประกวดระเบียบแถวสวนสนามลูกเสือ เนตรนารี ระดับจังหวัดประจำปี 2558 และเป็นตัวแทนไปแข่งขันระดับประเทศที่สนามศุภชลาศัย กรุงเทพฯ 
ได้รับรางวัลระดับเขตพื้นที่การศึกษามัธยมศึกษา เขต 26 “โรงเรียนส่งเสริมด้านวิชาการยอดเยี่ัยม ปีงบประมาณ 2558” 
ได้รับรางวัลระดับเขตพื้นที่การศึกษามัธยมศึกษา เขต 26 “โรงเรียนส่งเสริมการนำหลักปรัชญาของเศรษฐกิจพอเพียงสู่การเรียนรู้ของนักเรียนยอดเยี่ัยม ปีงบประมาณ 2558
โรงเรียนดงใหญ่วิทยาคม รัชมังคลาภิเษก มีเนื้อที่ 130 ไร่ 2 งาน ภายในประกอบด้วยอาคารเรียนถาวร 3 หลัง อาคารเอนกประสงค์ โรงฝึกงาน โรงอาหาร หอประชุม และสนามฟุตบอล
โรงเรียนดงใหญ่วิทยาคม รัชมังคลาภิเษก เปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่างๆ รวม 8 กลุ่ม คือ
เว็บไซต์หลักโรงเรียน